શ્વેતાએ જણાવ્યું કે મને આ અંગે પૂરો વિશ્વાસ હતો. મને આ સમાચારની જ રાહ હતી. મારા પર ઘણા લોકોએ શક કર્યો છે. હવે મને આશા છે તે તેમની તમામ શંકાઓ અને ફરિયાદો દૂર થઇ જશે. શ્વેતાએ જણાવ્યું કે આ એક ઘટનાએ તેમને તોડવાની ઘણી કોશિશ કરી હતી. પરંતુ તેઓ પૂરા જોશ અને હોશ સાથે પોતાની જીંદગીને નવી દિશા આપવા માટે તૈયાર છે. તેમને માત્ર એક જ દુખ છે કે મીડિયાએ તેમની સાથે જેવો વર્તાવ કર્યો તેવો કરવા જેવો ન હતો. જો કે તેમના મનમાં કોઇના વિશે કોઇ દુખ નથી. તેમણે પોતાના નામની કિંમત ચૂકવવી પડી છે, તેવું તેમનું માનવું છે.